C 177/164
FI
Euroopan unionin virallinen lehti
17.5.2023
Keskiviikko 14. joulukuuta 2022
16 e artikla Lämpöpumppujen käyttöönoton nopeuttaminen 1.
Lämpöpumppujen asentamista koskeva lupamenettely ei saa ylittää yhtä kuukautta.
2.
Verkkoliitännät siirto- tai jakeluverkkoon on sallittava seuraavien laitteistojen osalta sen jälkeen, kun asiasta on ilmoitettu asianomaiselle yksikölle: a) lämpöpumput, joiden sähköteho on enintään 12 kW; sekä b) direktiivin (EU) 2018/2001 2 artiklan 14 kohdassa tarkoitettujen itse tuotettua uusiutuvaa energiaa käyttävien kuluttajien, yhdessä toimivien itse tuotettua uusiutuvaa energiaa käyttävien kuluttajien ja uusiutuvan energian yhteisöjen asentamat lämpöpumput, joiden sähköteho on enintään 50 kW, edellyttäen, että itse tuotettua uusiutuvaa energiaa käyttävän kuluttajan uusiutuvan sähkön tuotantolaitoksen teho on vähintään 60 prosenttia lämpöpumpun tehosta, paitsi jos on olemassa perusteltuja turvallisuusongelmia tai järjestelmän komponentit ovat teknisesti yhteensopimattomia.
3.
Lupamenettelyistä johtuvat päätökset on julkaistava.
[Tark.
32]
16 f artikla Jäsenvaltioiden on raportoitava komissiolle a) uusiutuvista energialähteistä energiaa tuottavien laitosten lupamenettelyjen kestosta sekä uusiutuvan energian nopean kehittämisen alueilla että niiden ulkopuolella; b) 16 d artiklan vaikutuksesta lupamenettelyn ja oikeudellisten menettelyjen kestoon.
Komissio arvioi jäsenvaltioiden toimittamat tiedot ja ehdottaa tarvittaessa muutoksia asiaa koskevaan lainsäädäntöön.”.
▌ 4 artikla Saattaminen osaksi kansallista lainsäädäntöä 1) Jäsenvaltioiden on saatettava 1 artiklan 10 kohdan noudattamisen edellyttämät lait, asetukset ja hallinnolliset määräykset voimaan viimeistään [yksi kuukausi tämän direktiivin voimaantulosta].
[Tark.
35] Jäsenvaltioiden on saatettava 1 artiklan 1, 2, 3, 4, 6, 8 ja 9 kohdan ja 3 artiklan noudattamisen edellyttämät lait, asetukset ja hallinnolliset määräykset voimaan viimeistään [kuusi kuukautta tämän direktiivin voimaantulosta].
[Tark.
36] Jäsenvaltioiden on saatettava 1 artiklan 5 ja 7 kohdan ja 2 artiklan noudattamisen edellyttämät lait, asetukset ja hallinnolliset määräykset voimaan viimeistään [yksi vuosi tämän direktiivin voimaantulosta].
[Tark.
37] Niiden on viipymättä toimitettava nämä säännökset kirjallisina komissiolle.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan.
Jäsenvaltioiden on säädettävä siitä, miten viittaukset tehdään.
2) Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.
5 artikla Voimaantulo Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
6 artikla Osoitus Tämä direktiivi on osoitettu kaikille jäsenvaltioille.
Tehty ▌ Euroopan parlamentin puolesta
Neuvoston puolesta
Puhemies
Puheenjohtaja